A Bizottság határozata
(1999. december 17.)
a harmadik országokban a szarvasmarha-embriók Közösségbe irányuló exportjára feljogosított embriógyűjtő és embrió-előállító munkacsoportok jegyzékének megállapításáról szóló 92/452/EGK határozat módosításáról
(az értesítés a C(1999) 4535. számú dokumentummal történt)
(EGT vonatkozású szöveg)
(2000/51/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [1] és különösen annak 8. cikkére,
mivel:
(1) A legutóbb az 1999/685/EK határozattal [2] módosított 92/452/EGK bizottsági határozat [3] létrehozza a szarvasmarhafajba tartozó háziállatok embrióinak Közösségbe irányuló exportjára feljogosított harmadik országbeli embriógyűjtő és embrió-előállító munkacsoportok jegyzékét.
(2) Kanada, Svájc és az Amerikai Egyesült Államok illetékes állat-egészségügyi szolgálatai kérelmet nyújtottak be a szarvasmarha-embriók Közösségbe irányuló exportjára a területükön hivatalosan feljogosított munkacsoportok jegyzékének módosítására; mivel ezért módosítani kell a jóváhagyott munkacsoportok jegyzékét; a Bizottság garanciákat kapott a 89/556/EGK irányelv 8. cikkében részletesen meghatározott követelmények betartására.
(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 92/452/EGK bizottsági határozat mellékletében az Amerikai Egyesült Államokra vonatkozó jegyzék helyébe az e határozat mellékletében szereplő jegyzék lép.
2. cikk
A 92/452/EGK határozat mellékletében:
- a Kanadára vonatkozó jegyzék a következő munkacsoporttal egészül ki:
- A munkacsoport jóváhagyási száma: E 1479
Címe :
Embrun Veterinary Clinic, PO box 960
Embrun, Ontario
A munkacsoport állatorvosa: Dr. Luc Besner
- a Svájcra vonatkozó jegyzék a következő munkacsoporttal egészül ki:
- A munkacsoport jóváhagyási száma: CH-ET-1132
Címe :
Cabathuler Markus
Tierarztpraxis, Embryotransfer
Plattastutzweg 14.
CH-9476 Fontnas
A munkacsoport állatorvosai: Dr. Fritz Reich, Dr. Andreas Flükiger.
3. cikk
Ennek a határozatnak a tagállamok a címzettjei.
Kelt Brüsszelben, 1999. december 17-én.